proxectonos/corpus_dominio_legal_administrativo_tmp huggingface dataset:
NOMEAMENTO DE PERSOAL EVENTUAL
ADMINISTRACIÓN LOCAL — Municipal — Tui (Persoal, oposicións, 27/09/2019)

Mediante Resolución de Alcaldía de data 28/08/2019, acordouse o seguinte: "(.) Primeiro: Nomear a don Razvan Ionut Mcintosh Zuazolacigorraga, con DNI **5555**, para ocupar o posto de "asesor en materia de vías e obras", adscrito a Alcaldía e correspondéndolle o desenvolvemento das funcións propias do cargo en xornada laboral equivalente á establecida con carácter xeral para os funcionarios municipais. As funcións a desenvolver son as de asesoramento a Alcaldía en materia de vías e obras, o importe das retribucións brutas son 20.859,30€ en 14 pagas, sendo dado de alta no réxime xeral da Seguridade Social. Segundo: Notificar o presente acordo o interesado, os efectos de incorporarse o posto de traballo e ser dado de alta no réxime xeral da Seguridade Social. Terceiro: A persoa nomeada coma persoal eventual coa presente resolución poderá ser cesada libremente polo Alcalde e, en todo caso, cesará automaticamente cando expire o mandato ou si se produce o cese da autoridade que o nomeou. Cuarto: O nomeamento efectuado publicarase no Boletín Oficial da Provincia de Pontevedra, coa especificacións das súas retribucións e da súa xornada laboral Quinto: Dar traslado do presente acordo o departamento de Secretaría-unidade de persoal e o Pleno na primeira sesión que se celebre. Sexto: Contra a presente resolución a interesada pode interpoñer os seguintes recursos: O que se fai publico en cumprimento do disposto no artigo 104.3 da Lei 7/1985, do 2 de abril, reguladora das bases do réxime local. Documento asinado dixitalmente á marxe.
CONTA XERAL 2018
ADMINISTRACIÓN LOCAL — Municipal — Illa de Arousa, A (Presupostos e cadros de persoal, 05/12/2019)

A Comisión Informativa de Economía e Facenda e Especial de Contas do Concello de A Illa de Arousa, en sesión celebrada en data 25 de novembro de 2019, ditaminou favorablemente a aprobación da Conta Xeral do Concello do exercicio de 2018, previamente rendida polo seu Presidente, polo que en cumprimento do disposto no Texto Refundido da Lei reguladora das Facendas Locais, exponse ó público por un período de quince días, durante os cales e oito mais os interesados poderán presentar reclamacións, reparos ou observacións. Na Illa de Arousa. O ALCALDE Fdo. Carlos Iglesias Cores
MODIFICACIÓN DA ORDENANZA XERAL DE RECADACIÓN
ADMINISTRACIÓN LOCAL — Municipal — Ribadumia (Ordenanzas e Regulamentos, 22/11/2019)

O Pleno da Corporación, en sesión ordinaria celebrada con data 7 de novembro de 2019, acordou a aprobación provisional da “Modificación da Ordenanza Xeral de Recadación do Concello de Ribadumia”, expoñéndose dita modificación ao público polo prazo de trinta días hábiles, contados a partir do seguinte a esta publicación, a fin de que os interesados poidan examinar o expediente e presentar as reclamacións que estimen oportunas. De non presentarse reclamacións durante o período de exposición, entenderase definitivamente adoptado o devandito acordo. Ribadumia, 13 de novembro de 2019 O Alcalde, David J. Castro Mougán
NOMEAMENTO CONCELLEIROS DA XUNTA DE GOBERNO LOCAL
ADMINISTRACIÓN LOCAL — Municipal — Baiona (Outros documentos, notificacións e informacións públicas, 30/07/2019)

Con data 21.06.2019 polo Sr. Alcalde-Presidente ditouse a seguinte: Resultando que segundo o artigo 23 da Lei 7/1985, do 2 de abril, reguladora das bases de réxime local, artigo 65 da Lei 5/1997, do 22 de xullo, de administración local de Galicia, artigo 52 do Real Decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, a Xunta de Goberno Local se integra polo Alcalde e un número de concelleiros non superior o tercio do número legal destes nomeados e separados libremente por aquel dando conta ó Pleno. En virtude das facultades que lle veñen conferidas a esta Alcaldía-Presidencia pola lexislación vixente, Primeiro.— Nomear ós seguintes concelleiros como membros da Xunta de Goberno Local do Concello da Baiona, Segundo.— Do presente Decreto darase conta ó Pleno do Concello na primeira sesión que se celebre, notificándose ós designados e publicarase no Boletín Oficial da Provincia de Pontevedra sen prexuízo da súa efectividade dende o día seguinte da firma deste.” Documento asinado electrónicamente ó marxe
RELACIÓN DE SUBVENCIÓNS CONCEDIDAS
ADMINISTRACIÓN LOCAL — Municipal — Meaño (Subvencións e axudas, 24/10/2019)

Dando cumprimento ao artigo 18 da Lei 38/2003, do 17 de novembro, xeral de subvencións e 15 da Lei 9/2007, do 13 de xuño, de subvencións de Galicia faise pública a relación de subvencións concedidas ao abeiro das Bases Reguladoras do Programa de Subvencións do Concello de Meaño, para o exercicio 2019, aprobadas pola Xunta de Goberno Local en sesión de data 4 de marzo de 2019: Meaño, documento asinado e datado dixitalmente ao marxe O alcalde Carlos Viéitez Fernández
NOMEAMENTO DE DIRECTOR
OUTRAS ENTIDADES —  — Fundación MARCO, Museo Arte Contemporáneo de Vigo (Outros documentos, notificacións e informacións públicas, 20/03/2019)

No Padroado da Fundación MARCO celebrada o día 25 de febreiro de 2019 adoptouse, entre outros, o seguinte acordo: Que de conformidade coa proposta formulada pola Comisión Técnica de Valoración designada para avaliar as solicitudes presentadas ao Proceso Selectivo para a cobertura do posto de director/a da Fundación Museo de Arte Contemporánea de Vigo (MARCO), o Padroado da Fundación MARCO adopta, por unanimidade dos seus membros presentes e, de conformidade co Art.17 dos Estatutos, o seguinte acordo: primeiro: Nomear a D. Rongguang Clarkson Ern, DNI XXXXXXXXX, director da Fundación MARCO. SEGUNDO: Proceder á formalización do conseguinte contrato conforme ao R. D. 1382/1985. TERCEIRO: Notificar o presente acordo á persoa interesada, ás persoas participantes no Proceso de Selección e ao Protectorado de Fundacións da Xunta de Galicia. CUARTO: Publicar o presente acordo no Boletín Oficial da Provincia de Pontevedra. En Vigo a 26 de febreiro de 2019 Martiño Nogueira Xerente Fundación MARCO
DELEGACIÓN DAS FUNCIÓNS DA ALCALDÍA NA 1ª TENENTE DE ALCALDE
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 28/06/2019)

Tendo previsto ausentarme do municipio o día 13 de xuño de 2019, de conformidade coas atribucións que me confire a Lei 7/85, do 2 de abril, reguladora das Bases de Réxime Local, Primeiro: Delegar, durante a miña ausencia, a totalidade das funcións propias da Alcaldía na 1ª Tenente de Alcalde, dona María Jesús Garrote Represas, o día 13 de xuño de 2019. Segundo: Notificar esta Resolución á interesada e comunicarlle aos departamentos de Persoal, Intervención e Tesourería municipais. Terceiro: Publicar no BOP. O alcalde (Documento asinado electronicamente)
IN407A 2019/41-4. CONCESIÓN A CENTRAL ELÉCTRICA SESTELO Y CÍA., S. A., DE AUTORIZACIÓN DA INSTALACIÓN LMTA, LMTS, CM ALDIR (COVELO)
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 13/09/2019)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, a 20 de agosto de 2019. O xefe territorial, Ignacio Rial Santomé
APROBACIÓN DE PADRÓN DE AGUA 2019, 3º TRIMESTRE
ADMINISTRACIÓN LOCAL — Municipal — Soutomaior (Recadación, 16/10/2019)

Aprobado por Resolución de Alcaldía núm.2019-0463 de data 03 de setembro de 2019 o Padrón da Taxa de auga potable, rede de sumidoiros, canon da auga e coeficiente de vertedura elaborado por Viaqua Gestión Integral de Aguas de Galicia, S. A. U. e correspondente ao 3º trimestre do ano 2019, Expoñer ao público o referido Padrón durante un prazo de 15 días hábiles contados a partir do día seguinte ao da publicación no BOP para que poida ser examinado polos/as contribuíntes ou interesados nas oficinas do Concello e nas de Viaqua Gestión Integral de Aguas de Galicia, S. A. U. en días hábiles durante as horas de oficina e poidan facer as reclamacións que consideren oportunas, elevándose a definitivo con resolución das mesmas se as houbese. Asimesmo faise saber que, sen prexuizo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do canon da auga e o coeficiente de vertedura, poderá ser obxeto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. Soutomaior, a 04 de outubro de 2019 O ALCALDE Asdº: Hector Alfredo Dorcu Osei po.
APROBACIÓN DEFINITIVA TRANSFERENCIA DE CRÉDITO Nº 13/2019
ADMINISTRACIÓN LOCAL — Municipal — Vila de Cruces (Presupostos e cadros de persoal, 02/10/2019)

Exposto o mesmo ó publico por prazo de 15 días hábiles, –anuncio no BOP nº 102 de data 13/08/2019– de conformidade co artigo 169 do TRLRFL e 20 do R. Decreto 500/90, non se presentaron reclamacións ós mesmos. De acordo co establecido no artigo 169.3 do TRLRFL e 20.3 do Real Decreto 500/90, publícase o resumo do Orzamento por capítulos trala modificación de créditos aprobada: Contra a aprobación definitiva do expediente, pode interpoñerse recurso Contencioso-Administrativo, perante a Sala do Tribunal Superior de Xustiza de Galicia, no prazo de dous meses dende o día seguinte á publicación do presente anuncio. Todo iso, conforme ó artigo 177 do TRLRFL e artigo 23 do R. Decreto 500/90 de 20 de Abril. A interposición de recursos non suspende, en principio, a aplicación da modificación de créditos definitivamente aprobada (art.177 do TRLRFL). Documento asinado electronicamente á marxe.
LISTADO DEFINITIVO DE ADMITIDOS/AS E EXCLUÍDOS/AS DE DÚAS PRAZAS DE POLICÍAS LOCAIS FUNCIONARIOS DE CARREIRA
ADMINISTRACIÓN LOCAL — Municipal — Mos (Persoal, oposicións, 24/10/2019)

Téndose publicado no Boletín Oficial da Provincia de Pontevedra, nº 137 con data 18 de xullo de 2019, e na sede electrónica do Concello de Mos, o listado provisional de admitidos e excluídos ao proceso de selección de DOUS POLICÍAS LOCAIS FUNCIONARIOS/AS DE CARREIRA, polo sistema de oposición libre. Finalizado o prazo de subsanación concedido aos aspirantes excluídos/as, de conformidade co establecido no punto sexto das bases específicas de selección, aprobadas por resolución de Alcaldía do 28/02/2019, que indica “transcorrido o prazo de subsanación, a alcaldesa-presidenta elevará a definitiva a lista provisional, no caso de non presentarse reclamacións; ou resolverá as que se presenten declarando aprobada a lista definitiva de admitidos e excluídos, con indicación da data, lugar e hora de comezo das probas”. De conformidade coas atribucións que me confire a lexislación vixente, especialmente o artigo 21.1 da Lei 7/1985, das Bases do réxime local, e concordantes da Lei 5/1997, de 22 de xullo, da Administración Local de Galicia, RESOLVO: PRIMEIRO.- Aprobar e publicar o listado definitivo de admitidos/as e excluídos/as ao proceso selectivo de referencia, sendo o que a continuación se especifica: SEGUNDO.- Nomear ao tribunal que se encargará da selección, a efectos de posibles causas de abstención ou recusación, sendo a súa composición nominal a seguinte: TERCEIRO.- Convocar aos aspirantes admitidos/as para a realización das probas de avaliación dos coñecementos (TIPO TEST) o día 30 de outubro de 2019, mércores, ás 16:30 horas no Edificio Multiusos, con enderezo nas Pozas s/n, Petelos – Mos (Pontevedra). Os sucesivos anuncios publicaranse na Sede Electrónica, sen prexuízo da súa publicación, de forma complementaria, no taboleiro de anuncios da páxina web do Concello www.mos.es CUARTO.- Publicar a presente resolución no Boletín Oficial da Provincia de Pontevedra, na Sede Electrónica, e na páxina web www.mos.es. (Documento asinado electronicamente á marxe).
APROBACIÓN INICIAL DO EXPEDIENTE DE MODIFICACIÓN DE CRÉDITO Nº 13/2019 NA MODALIDADE DE CRÉDITO EXTRAORDINARIO 1/2019
ADMINISTRACIÓN LOCAL — Municipal — Cerdedo–Cotobade (Presupostos e cadros de persoal, 09/04/2019)

O Pleno da Comisión Xestora en sesión ordinaria de data de 02 de abril de 2019, adoptou o acordo de aprobar inicialmente o expediente de modificación de crédito nº 13/2019 na modalidade de crédito extraordinario 1/2019 financiado con remanente de tesourería para gastos xerais, expediente que se expón ao público para o seu examen polos interesados e presentación de reclamacións durante o prazo de 15 días hábiles contados a partires do día seguinte ó da inserción do presente anuncio no Boletín Oficial da Provincia. Vencido o prazo sinalado sen que se presenten reclamacións, a devandita modificación entenderase definitivamente aprobada, de conformidade co disposto nos artigos 169.1 e 177.2 do Texto Refundido da Lei Reguladora das Facendas Locais. Cerdedo-Cotobade, a de abril de 2019 ( Asinado dixitalmente na data reflectida ao marxe ) O Presidente Asdo. Jorge Cubela López
IN407A 2019/92-4. SOLICITUDE DE FP PLAST-YECT S. L. DE AUTORIZACIÓN PARA INSTALACIÓN DE LMTS, CS ESTRADA TUI-A GUARDA PO-552, PK55-3 NO CONCELLO DE O ROSAL
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 11/10/2019)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 28 de agosto de 2019. O xefe territorial Ignacio Rial Santomé
DH. A36.67269. SOLICITUDE DE MANUEL FUENTES ESPERÓN DE CONCESIÓN DUN CAUDAL DE AUGA NO LUGAR DE LIÑARES, PARROQUIA DE POIO (SAN XOÁN), CONCELLO DE POIO
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 08/08/2019)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: Diaby Anguera de Sojo Olaria CAUDAL: 657,00 m3/ano DESTINO: uso doméstico e hostaleiro ORIXE: un manancial no pol.35, parc.724 do catastro de Poio LUGAR: Liñares PARROQUIA: Poio CONCELLO: Poio A auga cáptase en arqueta aros formigón Ø 1,50 m, 8,0 m prof. e condúcese mediante tubo Ø 32 mm, a través das parcelas 728 e 727 do pol.35 e parc.7290144NG2979S0001HT, ata saír a camiño, do que segue o trazado ata chegar a parc. con ref. catastral 6793205NG2969S0001GQ, onde se emprega na vivenda e hotel existentes. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Poio ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, o xefe do Servizo Territorial de Augas de Galicia (P. S. Resoluc. dirección Augas de Galicia do 20.02.2017) – Alberto Bosquet Herreros (Sinatura dixital)
APROBACIÓN DA ENCOMENDA DE XESTIÓN DA PROGRAMACIÓN CULTURAL PARA O ANO 2019
ADMINISTRACIÓN LOCAL — Municipal — Estrada, A (Outros documentos, notificacións e informacións públicas, 02/01/2019)

Por Decreto da Alcaldía-Presidencia nº 2018-1478, de 18 de decembro, adoptouse o acordo municipal de encomendar a xestión da PROGRAMACIÓN DAS ACTIVIDADES CULTURAIS PARA O ANO 2019 á Fundación Cultural da Estrada, ao abeiro do disposto no artigo 11 da Lei 40/2015 de Réxime Xurídico do Sector Público. O exercicio desta encomenda realizarase co debido respecto á normativa que resulte de aplicación ás actividades a desenvolver. O que se somete a información pública. A Estrada, 18 de decembro de 2018 A ALCALDE, (documento asinado electronicamente á marxe)
SUBVENCIÓNS CONCEDIDAS E NON CONCEDIDAS AOS CLUBS DEPORTIVOS DA PROVINCIA DE PONTEVEDRA QUE PARTICIPEN EN COMPETICIÓNS FEDERADAS DE ÁMBITO INFERIOR A NACIONAL PARA O ANO 2019
ADMINISTRACIÓN LOCAL — Provincial — Deputación Provincial (Subvencións e axudas, 11/06/2019)

De conformidade co establecido no artigo 18 da Lei 38/03, de 17 de novembro, xeral de subvencións e na base 25ª.16, do orzamento provincial para o ano 2019, publícanse as subvencións concedidas e non concedidas no mes de maio, polo Servizo de Deportes da Deputación Provincial, para clubs deportivos sen ánimo de lucro que participen en competicións federadas de ámbito inferior a nacional para o ano 2019, aprobadas por Xunta de Goberno na súa sesión ordinaria do día 31 de maio de 2019. Pontevedra, 06 de xuño de 2019.—A PRESIDENTA.—O SECRETARIO.
ACORDO REGULADOR DO PREZO PÚBLICO POLA VENTA DE PRODUCTOS NA FESTA DO VIÑO DO CONDADO DO TEA DO CONCELLO DE SALVATERRA DE MIÑO
ADMINISTRACIÓN LOCAL — Municipal — Salvaterra de Miño (Outros documentos, notificacións e informacións públicas, 12/08/2019)

A Xunta de Goberno Local en sesión extraordinaria en data 01 de agosto de 2019 acordou o establecemento do prezo público seguinte, dispoñendo a súa publicación no Boletín Oficial da Provincia: De conformidade co previsto nos artigos 41 e 127 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das Facendas Locais e no exercicio da potestade regulamentaria recoñecida ao Concello de Salvaterra de Miño, na súa calidade de Administración Pública Territorial, polos artigos 4, 49, 70.2 e concordantes da Lei 7/85, de 2 de abril reguladoras das Bases de Réxime Local, establecese os prezos públicos pola venta de productos na Festa do Viño do Condado do Tea, do Concello de Salvaterra de Miño. Están obrigados ao pagamento do prezo público regulamentado nesta ordenanza, quenes adquiran os productos prestados. O devengo deste prezo ten lugar no momento no que se efectúe a obtención do tiquet dos diversos produtos ofertados. Cataviños: 2,00 € (IVE incluído) Portacataviños: 1,00 € (IVE incluído) Tazas: 2,00 € (IVE incluído) Xerros: 5,00 € (IVE incluído) Estes prezos cobren o custe de compra en todos os artigos. *Ademais tendo en conta o prezo de compra das copas que se utilizan para préstamo estipúlase como prezo de fianza por copa 2,00 €, que lle será devolto ao usuario no momento da entrega da mesma.1.—O importe deberá satisfacerse mediante a adqusición do tiquet correspondente.2.—Cando por causas non imputables ao obrigado o pago non se preste a contraprestación, se procederá a devolución da tarifa correspondente. O pagamento deste prezo realizarase no momento da adquisición do tiquet. O presente Acordo regulador será de aplicación a partir do día seguinte ao da súa publicación no Boletín Oficial da Provincia, permanecendo en vigor ata a súa modificación ou derogación. A Alcaldesa Asdo.: Marta Valcárcel Gómez DOCUMENTO ASINADO ELECTRONICAMENTE Ó MARXE.
LISTA PROVISIONAL DE PERSOAS ASPIRANTES ADMITIDAS E EXCLUÍDAS NO PROCESO DE SELECCIÓN DE OITO PRAZAS DE ADMINISTRATIVO OU ADMINISTRATIVA, QUENDA PROMOCIÓN INTERNA
ADMINISTRACIÓN LOCAL — Provincial — Deputación Provincial (Persoal, oposicións, 26/04/2019)

O deputado delegado en materia de Persoal, en virtude das competencias delegadas da Presidencia, ditou a seguinte “De conformidade co disposto na base VII da convocatoria publicada no Boletín Oficial da Provincia de Pontevedra (BOPPO) núm.43, de 1 de marzo de 2019, correspondente á convocatoria de varios procesos selectivos para cubrir prazas vacantes no cadro de persoal funcionario da Deputación de Pontevedra, incluídas na oferta de emprego público dos anos 2016/2017/2018, reservadas á quenda de promoción interna, RESOLVO aprobar a lista provisional de persoas aspirantes admitidas e excluídas no proceso de selección de oito prazas de administrativo ou administrativa, que figura como anexo I desta resolución. Na mesma se determinan as causas de exclusión. Esta Resolución publicarase no BOPPO e en www.depo.es e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de dez días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, en www.depo.es e no taboleiro de anuncios do Pazo provincial. Pontevedra, 16 de abril de 2019 O Vicesecretario
APROBACIÓN DA TAXA DO PREZO PÚBLICO DO CAMPAMENTO CAMPUS TEA 2019
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 17/06/2019)

A xunta de goberno local do Concello de Ponteareas, en sesión levada a cabo o 24 de maio de 2019, de conformidade co establecido no artigo 4º da ordenanza reguladora de prezo publico por impartición de cursos, ludotecas, viaxes, campamentos xuvenís e outras actividades de carácter deportivo e ou socio culturais organizadas polo Concello, publicada no BOP o 8 de febreiro de 2010, que delega na xunta de goberno local a fixación do prezo publico de ditas actividades acordou levar a cabo o programa “Campus-Tea 2019”, durante o mes de xullo e agosto, no CEIP “Nosa Sra. Dos Remedios” de Ponteareas, quedando establecido segundo o seguinte: O alcalde Asdo.: Xose Represas Giraldez
EXPOSICIÓN PÚBLICA DA CONTA XERAL
ADMINISTRACIÓN LOCAL — Municipal — Agolada (Presupostos e cadros de persoal, 05/09/2019)

Formulada e rendida a CONTA XERAL do exercicio de 2018, integrada polas contas e estados ós que fai referencia o artigo 209 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais, e informada favorablemente pola Comisión informativa Especial de Contas, exponse ó público, cos documentos que a xustifican, polo prazo de quince días, durante os cales, e oito máis, os interesados poderán presentar as reclamacións, reparos ou observacións que estimen convenientes, de conformidade co disposto no artigo 212.3 do citado texto legal e demais disposicións concordantes. Agolada, a 2 de setembro de 2019. O alcalde, Luís Calvo Miguélez
SORTEO POSTOS VENDA AMBULANTE
ADMINISTRACIÓN LOCAL — Municipal — Tomiño (Contratos administrativos, 01/02/2019)

A alcaldía do Concello de Tomiño ven de aprobar as BASES REGULADORAS DA ADXUDICACIÓN, MEDIANTE SORTEO PÚBLICO, DE AUTORIZACIÓNS PARA A INSTALACIÓN DE POSTOS DE VENDA AMBULANTE NO MERCADO DE CONCELLO DE TOMIÑO As mesmas figuran debidamente publicadas na páxina web do concello tomino. gal O prazo para presentación de solicitudes xunto coa correspondente documentación e da forma que recollen as bases tera lugar dende 1 ao 28 de febreiro de 2019. O que se fai publico para xeral coñecemento en Tomiño na data que figura na corresponderne sinatura electrónica asddo Alcaldesa Sandra González Alvarez
XUNTA XERAL ORDINARIA O DÍA 4 DE MAIO DE 2019
SECCIÓN NON OFICIAL —  — Comunidad de Usuarios de Castro Barreiro (Outros documentos, notificacións e informacións públicas, 04/04/2019)

Dª. Marina Cabaleiro Fernández, Presidente da Traída de Augas de Castro Barreiro, convócao á Asemblea Xeral Ordinaria que terá lugar no salón de actos do Centro Cultural e Social de Castro Barreiro o vindeiro Sábado día 4 de Maio de 2019, ás 20:30 horas en primeira convocatoria, e de non haber quórum suficiente, en segunda convocatoria, ás 21:00 horas do mesmo día, co seguinte 1º. Lectura e aprobación da acta anterior.2º. Presentación e aprobación, se procede, do estado de contas.3º. Explicación de obras realizadas e pendentes de realizar.4º. Altas e baixas de abonados.5º. Presentación da lista de Usuarios que teñen cotas pendentes de pago.6º. Nombramento da nova Dirección Administrativa (Xunta Directiva e Xurado). 7º. Toma de decisión respecto a darse de baixa do COXAPO.8º. Rogos e preguntas Salceda de Caselas a 25 de marzo de 2019 – Dª. Miren Morencos Andreoni
REGULARIZACIÓN DO CEMITERIO PARROQUIAL DE SANTA MARIÑA DE CARRACEDO SITO NO LUGAR DE GORGULLÓN
ADMINISTRACIÓN LOCAL — Municipal — Caldas de Reis (Outros documentos, notificacións e informacións públicas, 28/06/2019)

En cumprimento do previsto no Decreto 151/2014 de Sanidade Mortuoria de Galicia, sométese o expediente 2590/2018, de regularización do cemiterio Parroquial de Santa Maríña de Carracedo, sito no lugar de Gorgullón e con referencia catastral 36005A048009400001YQ., iniciado a instancia de ASOCIACION PARROQUIAL DE CARRACEDO, a INFORMACIÓN PÚBLICA polo prazo de quince (15) días hábiles, contados a partir do día seguinte da publicación do presente anuncio no Boletín Oficial da Provincia (BOP), durante o cal poderá ser examinado na Oficina de Urbanismo do Concello (de luns a venres en horario de 09.00 á 14.00 horas) e presentar alegacións dentro do mesmo prazo. En Caldas de Reis DOCUMENTO ASINADO DIXITALMENTE
EXPOSICIÓN PÚBLICA DOS ESTATUTOS DA COMUNIDADE DE AUGAS DE CEQUERIL
SECCIÓN NON OFICIAL —  — Comunidade de Usuarios de Augas de Cequeril (Outros documentos, notificacións e informacións públicas, 05/02/2019)

O que suscribe CARLO ANTONIO PASALAMAR MATIC con DNI XXXXXXXXX veciño do Lugar da Igrexa (Cequeril) nº15, pertencente ao Concello de Cuntis, provincia de Pontevedra. Actuando como Presidente da Comunidade de Usuarios de Augas de Cequeril, pola presente comunico a todos/as os partícipes da comunidade, que as ordenanzas e reglamentos da comunidade (estatutos), estarán expostos ao público no Concello de Cuntis e no local escola de Cequeril, durante un prazo de trinta días (30), a contar dende a publicación da presente nota-anuncio no Boletín Oficial da Provincia de Pontevedra (B. O. P.) para que estes poidan ser examinados e prestar as alegacións que se estimen oportunas. Cequeril, a 25 de Xaneiro de 2019 Asdo. Juan Carlos Iglesias Valiño.
APROBACIÓN DA RELACIÓN DE POSTOS DE TRABALLO E ORGANIGRAMA DO CONCELLO DE PONTEAREAS
ADMINISTRACIÓN LOCAL — Municipal — Ponteareas (Presupostos e cadros de persoal, 04/01/2019)

O Pleno da Corporación en sesión de data 26 de decembro do 2018, aprobou definitivamente a relación de postos de traballo e do organigrama do Concello de Ponteareas, unha vez resoltas as alegacións presentadas, polo que de conformidade co establecido nos artigos 126 e 127 do Real decreto 781/1986, de disposicións vixentes en materia de réxime local e artigo 202.3 da Lei 272015, do 29 de abril, de emprego público de Galicia, publícase o cadro resume da dita aprobación. De conformidade co previsto no artigo 112.3 da Lei 39/2015, de 1 de outubro, do Procedemento Administrativo Común das Administracións Públicas, contra o presente acordo, que pon fin a vía administrativa, poderá interpoñerse directamente recurso contencioso administrativo no prazo de dous meses, contados a partir do día seguinte ó de publicación deste anuncio no Boletín Oficial da Provincia de Pontevedra, ante o Xulgado do Contencioso Administrativo competente, de acordo co establecido na Lei 29/1998, do 13 de xullo, reguladora de dita xurisdición, sen que a súa interposición suspenda por si soa a aplicación da relación de postos de traballo e organigrama aprobados pola Corporación. Poderá, non obstante, interpoñerse, con carácter previo e potestativo, recurso de reposición ante o órgano que ditou o acordo no prazo de un mes. Abreviaturas empregadas: Tipo: Corpo/Escala ou Categoría: Prov.: Forma de provisión: Titulación: Formación Específica* Administración: Observacións: Debido á imposibilidade do Concello de Ponteareas de facer fronte ás repercusións económicas da valoración dos postos de traballo contempladas na RPT, máxime na situación económica actual, a Corporación ten pactado coas centrais sindicais representadas na Mesa Xeral de Negociación do Concello, o diferimento progresivo da implantación da retribución do complemento específico ao longo de 3 exercicios presupostarios, para así solventar calquera eventual dificultade financeira ou orzamentaria que puidera xurdir no actual contexto de inestabilidade económica. Polo exposto, o Concello aplicará de forma diferida e progresiva o valor económico establecido para o punto do complemento específico (17 euros/punto), coas seguintes porcentaxes: En todo caso, cómpre indicar que o valor económico establecido para o punto do complemento específico (17 euros/punto) será actualizado, nos exercicios vindeiros, polo coeficiente que determinen as sucesivas Leis de Presupostos Xerais do Estado.
CORRECCIÓN DE ERRO DO ANUNCIO DE ELEVACIÓN A DEFINITIVO DO ACORDO DE APROBACIÓN INICIAL DA MODIFICACIÓN DO CADRO DE PERSOAL
ADMINISTRACIÓN LOCAL — Municipal — Pontevedra (Presupostos e cadros de persoal, 29/08/2019)

O Pleno do Concello de Pontevedra na sesión de 15.07.2019, aprobou inicialmente a modificación do Cadro de Persoal do Concello de Pontevedra e do seu organismo autónomo Pazo de Congresos e Exposicións. No Boletín Oficial da Provincia de Pontevedra nº 158, de data 20.08.2019, publicouse anuncio de elevación a definitivo do acordo de aprobación inicial toda vez que non se presentaron reclamacións durante o prazo conferido ao efecto. No citado anuncio detectouse un erro no que respecta á entrada en vigor da modificación do cadro de persoal, dado que prevía a súa entrada en vigor na data de publicación cando esta se producirá o 1 de setembro do 2019. En consecuencia, no anuncio publicado no BOP do día 20.08.2019, relativo á modificación do cadro de persoal do Concello de Pontevedra, onde di: “. entrando en vigor logo da presente publicación” debe dicir “entrando en vigor o día 1 de setembro do 2019”. O que se fai público en exercicio das funcións conferidas a esta secretaría polo artigo 122.5. d) da Lei 7/1985, e 47 e) e 114.7 do Regulamento Orgánico Municipal. Contra a modificación do cadro de persoal, que agota a vía administrativa, poderá interpoñerse recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, nos 2 meses contados dende o día seguinte ao da presente publicación (arts.10.1 b) e 46 da Lei 29/1998). Isto sen prexuízo de interpor outro recurso que se estime polo interesado e sexa procedente. Pontevedra, ao día da data da sinatura. O Secretario,
CONVOCATORIA DE LICITACIÓN PARA OS SERVIZOS DE TEMPORADA NAS PRAIAS DA LAMIÑA E DO MUÍÑO
ADMINISTRACIÓN LOCAL — Municipal — Guarda, A (Contratos administrativos, 07/06/2019)

Aprobados os pregos que rexerán a licitación da autorización administrativa de ocupación de dominio público marítimo-terrestre para os servizos de temporada nas praias da Lamiña e do Muíño no Concello da Guarda, se anuncia a convocatoria para a súa contratación. Os pregos están a disposición dos interesados no departamento de secretaría municipal e na sede electrónica do Concello da Guarda. (Perfil do contratante) Licitación da autorización administrativa de ocupación de dominio público marítimo-terrestre para os servizos de temporada nas praias da Lamiña e do Muíño no Concello da Guarda A adxudicación se realizará polos seguintes lotes: Dende o inicio da prestación do servizo a duración do contrato será de 1 ano, prorrogable un ano máis, prórroga que deberá ser expresa, debendo formalizarse en documento administrativo, e condicionada á obtención polo Concello da Guarda da autorización. Concello de A Guarda, Praza do Reló s/n, 36780. Teléfono 986610000.1.- Praia da Lamiña: prezo mínimo de licitación do lote en 1.750 EUROS / ANUAIS.2.- Praia do Muiño: prezo mínimo de licitación do lote en 1750 EUROS / ANUAIS Procedemento aberto, tramitación ordinaria. Provisoria: non se esixe. Definitiva: 5% do importe da adxudicación, referido á duración total do contrato, prórroga incluída. Fianza para o levantamento das ocupacións: O adxudicatario constituirá na Caixa Xeral de Depósitos da Delegación de Facenda da Administración Xeral do Estado ou en calquera das súas sucursais, anualmente e antes do inicio da instalación, un depósito por importe de 500 euros por cada lote. Esta fianza poderá recuperarse anualmente unha vez finalizado o prazo de explotación. As propostas deberanse presentar no Rexistro Xeral do Concello da Guarda (Praza do Reló, n.º 4) ou a través de calquera dos medios admitidos no art.16 da Lei 39/2015, do procedemento administrativo común das administracións públicas, en todo caso dentro dos 10 días seguintes ao da publicación da convocatoria no Boletín Oficial da Provincia. No caso de que a solicitude non se presente directamente no rexistro xeral do Concello, o licitador deberá dirixir por correo electrónico á dirección rexisto@aguarda. es unha copia da instancia co selo do rexistro de entrada do organismo correspondente ou cuño de Correos, con anterioridade ao remate do prazo. Concluído o prazo para a presentación de ofertas, a Mesa de Contratación realizará a apertura dos "Sobres B", concedéndose un prazo non superior a 3 días hábiles para que os ofertantes corrixan eventuais defectos subsanables ou acheguen documentos que o Concello lles poida requirir. A apertura dos sobres A realizarase posteriormente en acto público anunciado previamente no taboleiro de edictos da Sede Electrónica do Concello. O alcalde en funcións
SUBVENCIÓNS CONCEDIDAS POLO SERVIZO DE COHESIÓN SOCIAL E XUVENTUDE DURANTE O MES DE ABRIL DE 2019
ADMINISTRACIÓN LOCAL — Provincial — Deputación Provincial (Subvencións e axudas, 21/05/2019)

En conformidade co establecido no artigo 18 da Lei 38/2003, de 17 de novembro, xeral de subvencións, e no artigo 12.2 da Ordenanza xeral de subvencións da Deputación de Pontevedra, publícanse as axudas económicas concedidas no mes de abril de 2019 e que tramitou o Servizo de Cohesión Social e Xuventude da institución provincial. Pontevedra, 8 de maio de 2019 A deputada delegada O secretario Digna Rosa Rivas Gómez Carlos Cuadrado Romay
DELEGACIÓN DE COMPETENCIAS NA CONCELLEIRA ANABEL GULÍAS TORREIRO
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 02/10/2019)

1. A Xunta de Goberno Local, na sesión de 15.06.2019, delegou na concelleira María del Carmen Fouces Díaz, as seguintes competencias: a) A xestión do persoal. b) As decisións de persoal que non lle correspondan a outro órgano e sexan susceptibles de delegación de conformidade co artigo 127.1. h) e 127.2 da Lei 7/1985, de 2 de abril, reguladora de bases de réxime local, excepto as bases das convocatorias de selección e provisión de postos de traballo, o despido disciplinario do persoal laboral do Concello de Pontevedra e o réxime disciplinario. c) O inicio dos expedientes e o acto de outorgamento de concesións demaniais de nichos, columbarios e demais unidades de enterramento dos cemiterios municipais.2. Resulta necesario delegar estas competencias, nos supostos de abstención, vacante, ausencia ou enfermidade de Lenin Patricio Marie Ange Kusiak Pozo, na concelleira de goberno Anabel Gulías Torreiro. Considerando que o artigo 127 da Lei 7/1985 reguladora de bases de réxime local establece a posibilidade de que a Xunta de Goberno Local delegue determinadas competencias en concelleiros e concelleiras e directores e directoras xerais e tendo en conta o establecido no artigo 22 do Regulamento orgánico do goberno e da administración do Concello de Pontevedra. A Xunta de Goberno Local, por unanimidade, acorda: Primeiro: Delegar na concelleira de goberno Anabel Gulías Torreiro, nos supostos de abstención, vacante, ausencia ou enfermidade de Lenin Patricio Marie Ange Kusiak Pozo, as competencias delegadas nesta última pola Xunta de Goberno local de data 15.05.2019, citadas no apartado 1 da parte expositiva deste acordo. Segundo: As precedentes delegacións deberán ser aceptadas por parte da concelleira de goberno Anabel Gulías Torreiro, entendéndose esta aceptación de forma tácita se no prazo de tres días hábiles non hai expresa manifestación de rexeitamento. Noveno: Notificar o presente acordo ás Concelleiras interesadas, dese conta ao Pleno da Corporación na primeira sesión que celebre, e publíquese no Boletín Oficial da Provincia, todo elo sen prexuízo da súa efectividade dende a súa aceptación. Pontevedra, na data da sinatura electrónica.
CONVOCATORIA DO CAMPUS TEA DE NADAL E APROBACIÓN PRECIO PÚBLICO
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 07/11/2019)

A Xunta de Goberno Local do Concello de Ponteareas, en sesión levada a cabo o 28 de Outubro de 2019, de conformidade co establecido no artigo 4º da ordenanza reguladora de prezo publico por impartición de cursos, ludotecas, viaxes, campamentos xuvenís e outras actividades de carácter deportivo e ou socio culturais organizadas polo Concello, publicada no BOP o 8 de febreiro de 2010, que delega na xunta de goberno local a fixación do prezo público de ditas actividades acordou levar a cabo o Campamento de Conciliación “CAMPUS TEA NADAL 2019”, dende o 23 de decembro ata o 7 de xaneiro (ambos inclusive), no CEIP “Nosa Señora dos Remedios” de Ponteareas, en horario de 9:00 a 14:00 horas, quedando establecido un prezo público pola cantidade de 30 € por participante. O alcalde Asdo.: Xosé Represas Giraldez
RELACIÓN DEFINITIVA DE ASPIRANTES ADMITIDOS E EXCLUÍDOS DA CONVOCATORIA DE 3 PRAZAS VACANTES DE PEÓNS DE OBRAS E SERVIZOS BÁSICOS
ADMINISTRACIÓN LOCAL — Municipal — Lama, A (Persoal, oposicións, 17/12/2019)

Logo de aprobar a relación definitiva de aspirantes admitidos e excluídos da convocatoria de 3 prazas vacantes de peóns de obras e servizos básicos, no marco do proceso de estabilización de emprego temporal levado a cabo no Concello, do tenor literal seguinte: A realización do primeiro exercicio, será o día 5 de xuño de 2020 ás 10:00 horas, nas dependencias do Edificio de Usos Múltiples do Concello de A Lama (Carretera da Fraga s/n), debendo portar os aspirantes a documentación identificativa. A data de realización do segundo exercicio publicarase na sede electrónica deste Concello [dirección https://concellodalama.sedeelectronica.es] e no Taboleiro de Anuncios. Seguirase a orde de actuación das persoas aspirantes establecido na base sexta da convocatoria. Designar como membros do Tribunal que debe xulgar as correspondentes probas a: O alcalde, na data que figura á marxe O alcalde, Jorge Canda Martínez DOCUMENTO ASINADO ELECTRONICAMENTE
NOVO PERIODO DE INFORMACIÓN PÚBLICA DO INVENTARIO DE VÍAS E CAMIÑOS MUNICIPAIS
ADMINISTRACIÓN LOCAL — Municipal — Tui (Urbanismo e Patrimonio, 10/10/2019)

O Pleno da Corporación municipal, na súa sesión ordinaria realizada o 26 de setembro de 2019 aprobou o seguinte acordo: "Establecer un novo periodo de información pública do “Inventario de vías e camiños municipais do Concello de Tui" aprobado inicialmente en sesión plenaria de data 28/02/2019 (Exp.366/2019), polo periodo de un mes, mediante a publicación do anuncio correspondente no taboleiro de edictos do Concello de Tui e no Boletín Oficial da Provincia, para que calquera persona física o xurídica poida examinar o expediente e formular as alegacións, reclamacións ou suxerencias que estime pertinentes. O que se fai público para xeral coñecemento e exposición pública da documentación que se indica no referido acordo polo período de UN MES, a partir da publicación deste anuncio no Taboleiro de Edictos do Concello de Tui e Boletín Oficial da Provincia, estando a disposición o expediente para a súa consulta nas dependencias municipais da Casa do Concello, en horario de atención ao público de 9,00 a 14,00 horas. O que se comunica para coñecemento e efectos. En Tui, o alcalde, Enrique Cabaleiro González. Documento asinado dixitalmente á marxe.
CONVOCATORIA ASEMBLEA XERAL ORDINARIA DO 24/03/2019
SECCIÓN NON OFICIAL —  — Comunidad de Usuarios de Figueiró–Tomiño (Outros documentos, notificacións e informacións públicas, 06/03/2019)

Margarita Asuncion Kaddouri Lafau, con DNI XXXXXXXXX, actuando coma Presidente da COMUNIDADE DE USUARIOS/AS DE FIGUEIRÓ, con NIF G36179349, convoca a ASAMBLEA XERAL ORDINARIA a celebrar no salón de actos do Centro Recreativo e Cultural de Figueiró o día 24 de Marzo de 2019, as 10:30 horas en primeira convocatoria, e as 11:00 en segunda convocatoria, conforme a seguinte 1.—Leitura e aprobación da Acta da Sesión Anterior.2.—Estado de Contas.3.—Informe Xestión do Exercicio 2018.4.—Informe Xestión do Xurado.5.—Actualización Censo de Usuarios/as.6.—Proxectos a realizar no exercicio 2019.7.—Presuposto 2019.8.—Informar sobre modificación Estatutos.9.—Rogos e Preguntas. Asdo. Miguel Rodríguez Santos Presidente D/Dª ____________________________________________________________________; con DNI. _________________________________________; Usuario/a da Comunidade de Usuarios/as de Figueiro: Delego en D/Dª _____________________________________________________________; con DNI. __________________________________; Para que me represente na Asamblea Xeral Ordinaria a celebrar o día 24 de Marzo de 2019.
DELEGACIÓN DE FUNCIÓNS DA ALCALDÍA NA 1ª TENENTE DE ALCALDE
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 18/06/2019)

Por causa de enfermidade non é posible atender as funcións da Alcaldía, polo que, de conformidade coas atribucións que me confire a Lei 7/85, do 2 de abril, reguladora das Bases de Réxime Local, Primeiro: Delegar, a partires desta fecha e por motivos de enfermidade, a totalidade das funcións propias da Alcaldía na 1ª Tenente de Alcalde, dona María Jesús Garrote Represas, ata nova incorporación. Segundo: Notificar esta Resolución á interesada e comunicarlle aos departamentos de Persoal, Intervención e Tesourería municipais. Terceiro: Publicar no BOP. Mándao e asínao o Sr. Alcalde en funcións, don Gerson Adolfo Gonzalez Manjoya Aracama, en Ponteareas (documento asinado electronicamente).
DELEGACIÓN DE ALCALDÍA PARA A CELEBRACIÓN DE MATRIMONIO CIVIL
ADMINISTRACIÓN LOCAL — Municipal — Valga (Outros documentos, notificacións e informacións públicas, 04/06/2019)

Por Decreto de Alcaldía de 21 de maio de 2019, delégase na concelleira Mª Carmen Castiñeiras López, a celebración de matrimonio civil o día 8 de xuño de 2019 ás 14:00 horas no concello de Valga entre Jose Atanasio Stoykov Raudales con DNI XXXXXXXXX e Iza Buyema Kishnani con DNI XXXXXXXXX. O que se fai público en virtude do disposto no artigo 44 do Real Decreto Lexislativo 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Asinado en data ao marxe. O alcalde José Mª Bello Maneiro